 Ụlọ Nche, Nke 1 2018  Baịbụl Ọ Ka Bara Uru Taa?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ị chọọ inye onyinye, biko gaa na Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.Isiokwu Ndị Dị nỤlọ Nche AOkwu MmaliteBAỊBỤL Ọ KA BARA URU TAA?Ebe ọ bụ na kọmputa na nkà na ụzụ ọgbara ọhụrụ emeela ka ọ dị mfe mmadụ ịmata ọtụtụ ihe ọ chọrọ ịma, Baịbụl ò meela ochie nke na ọ baghịzi uru taa? Baịbụl kwuru, sị::Akwụkwọ Nsọ dum si nike mmụọ nsọ Chineke, ọ bara uru.2 Timoti 3:16.Ụlọ Nchea kwuru ihe ndị gosiri na Baịbụl ga-enyeliri anyị aka nihe niile anyị na-eme ná ndụ.Ihe Ndị E Dere na Baịbụl Ọ Ka Bara Uru Taa?ỤFỌDỤ NDỊ NA-EKWU NA Ọ BAGHỊZI URU.Otu dọkịta kwuru na mmadụ iji ihe Baịbụl kwuru ekpebi ihe ọ ga-eme dị ka iji akwụkwọ kemistrị e dere kemgbe afọ 1920 akụzi ihe ugbu a. Onye na-ekwetaghị na Baịbụl nwedịrị ike ịjụ ma mmadụ ò nwere ike iji akwụkwọ kọwara otú kọmputa mgbe ochie si arụ ọrụ mata otú nke ọgbara ọhụrụ si arụ ọrụ. Ihe ọ pụtara bụ na ụfọdụ ndị na-ewere Baịbụl ka akwụkwọ na-enweghịzi uru ọ bara.Olee otú mmadụ ga-esi na-achọ ihe ga-enyere ya aka nakwụkwọ mgbe ochie, nụwa a e nwerela ọtụtụ ihe ọgbara ọhụrụ nwere ike inyere ya aka? A sị ka e kwuwe, ị gaa nọtụtụ ebe nỊntanet, ị ga-ahụ ihe ndị kacha ọhụrụ e kwuru gbasara isiokwu dị iche iche nwere ike ịbara mmadụ uru. Nọtụtụ ihe omume tiivi, a na-ekwukwa ọtụtụ ihe ndị na-ede akwụkwọ na ndị ọkachamara kwuru nwere ike inyere mmadụ aka. Nọtụtụ ebe a na-ere akwụkwọ, e nwekwara ọtụtụ akwụkwọ nwere ike inyere mmadụ aka. Ndị na-ere ha na-enweta ezigbo ego nihi na imeriime mmadụ na-abịa azụ ha.Ebe ọ bụ na e nwere ebe mmadụ nwere ike isi mata ihe ọhụrụ a chọpụtara gbasara ihe dị iche iche, gịnịzi mere ọ ga-eji gụwa akwụkwọ e dechara kemgbe ihe fọrọ obere ka ọ bụrụ puku afọ abụọ gara aga? Ihe ahụ ndị na-ekwetaghị na Baịbụl kwuru, nke bụ na Baịbụl dị ka akwụkwọ kemistrị mgbe ochie ma ọ bụ akwụkwọ kọmputa mgbe ochie, ọ bụ eziokwu? Mba, ọ bụghị eziokwu.Sayensị na nkà na ụzụ na-agbanwe nike nike, ma ihe dị ndị mmadụ mkpa ọ gbanweela?Ndị mmadụ ka chọrọ ka ndụ ha na-ebi nwee isi. Ha chọkwara ka ha na-enwe obi ụtọ, ka obi ruo ha ala, ka udo dị nezinụlọ ha, nakwa ka ha nwee ezigbo ndị enyi.Nagbanyeghị na Baịbụl emeela ochie, o kwuru ihe ndị ga-enyere mmadụ aka nihe ndị a, nakwa nihe ndị ọzọ. Baịbụl sịkwara na ọ bụ Chineke gwara ndị dere ya ihe ha dere. O kwuru na ihe ndị e dere na ya ga-eduzi anyị nihe ọ bụla anyị na-eme, nyekwara anyị aka ná nsogbu ọ bụla anyị nwere. 2 Timoti 3:16, 17 Baịbụl kwukwara na ihe ndị o kwuru na-aba uru mgbe niile. Oge haanaghịagafe agafe. O kwudịrị, sị: Okwu Chineke dị ndụ.Ndị Hibru 4:12.Ọ bụ eziokwu na Baịbụl ga-emeli ihe ndị a? Oge ya ọ gafeela ka ọ bụ akwụkwọ kacha baa uru taa neziokwu?Ụlọ Nchea ga-enyere gị aka ịmata azịza ajụjụ ndị a. Malite nỤlọ Nchenke a gawa, isiokwu niile dị na nke ọ bụla ga-apụ iche nihi na ha niile ga na-ekwu gbasara otu ihe.Ihe Baịbụl Kwuru, Oge Ha Ọ Gafeela?WEREGODỊ YAna unu gara ilegharị anya nebe a na-akwakọba ihe mgbe ochie. Nebe ahụ, e nwere ọtụtụ ihe a kpụrụ akpụ. Ọtụtụ nime ha enweela oghere, chagharịa ma mebie. Iberibe ụfọdụ nime ha adapụsịakwala. Ma, e nwere otu nke pụrụ iche. Ọ ka dị nnọọ otú ọ dị mgbe a kpụrụ ya. Mgbe i lechara ya, gị ajụọ onye na-edugharị unu, sị: À kpụrụ nke a ọhụrụ? Ya asị gị, mba, ma gwa gị na ọ bụ ya kacha ọtụtụ nime ihe ndị ahụ ochie, nakwa na a kpụgharịbeghị ya kemgbe a kpụchara ya. Gị ajụzie ya ma è nwere ebe a dọwara ya mere na e nwebeghị ihe mere ya. Ya asị gị mba, ma gwa gị na ọ bụ nke ahụ ka ajọ ifufe na nnukwu mmiri ozuzo nyerela nsogbu karịchaa, gwakwa gị na ọtụtụ ndị ọjọọ agbaala mbọ imebi ya. Gị ajụzie onwe gị, sị: Olee ụdị ihe e ji kpụọ ya?E nwere otú Baịbụl si yie ihe mgbe ochie ahụ pụrụ iche. Ọ bụ ya ka ọtụtụ akwụkwọ ndị e nwere taa ochie. Ọ bụ eziokwu na e nwere akwụkwọ ndị ọzọ merela ochie, ma ọtụtụ nime ha adịghịzi mma. Ha dị ka ihe ndị ọzọ ahụ a kpụrụ akpụ, nihi na o dịla anya e dere ha. Dị ka ihe atụ, e nweela ihe ọhụrụ ndị a chọpụtara gosiri na ihe ndị e dere nakwụkwọ ndị ahụ abaghịzi uru. Ọtụtụ mgbe, ihe ndị e dere na ha banyere otú e si agwọ ọrịa nweziri ike ịkpatakwuru mmadụ nsogbu, kama inyere mmadụ aka. Ọtụtụ nime akwụkwọ ndị ahụ e dere noge ochie adịghịzi mma. E nweela ebe ndị furu efu ma ọ bụ dọkaa na ha.Ma, Baịbụl dị iche. Nagbanyeghị na a malitere ide ya nihe karịrị puku afọ atọ na narị afọ ise gara aga, ọ ka dị nnọọ otú ọ dị mgbe e dere ya. Kemgbe ọtụtụ afọ, ndị mmadụ agbaala mbọ ka ha memilaa Baịbụl. Ha agbaala ya ọkụ, machie ya, katọọkwa ya. Nagbanyeghị ya, Baịbụl ka dịkwa nnọọ otú ọ dị. O nwetụdịghị otú ihe ọhụrụ ndị a chọpụtarala taasi gosi na ihe Baịbụl kwuru abaghịzi uru. Kama nke ahụ, ọtụtụ ihe Baịbụl kwuru gosiri na ọ ka na-aba uru taa, nakwa na ọ ga na-aba uru nọdịnihu. Gụọ igbe bụ, Oge Ya Ọ Gafeela Ka Ò Kwuru Ihe Ndị Mmadụ Mechara Mata Na Ha Bụ Eziokwu?ÀGWÀ NDỊ GA-ABARA MMADỤ URU TAAI nwere ike ịna-eche, sị, Ihe Baịbụl kwuru ọ ga-abara mmadụ uru taa neziokwu? Iji mata azịza ajụjụ a, jụọ onwe gị, sị: Olee nsogbu ndị kacha echu ndị mmadụ ụra taa? Olee ndị nke kacha eyi egwu? I nwere ike ikwu na ọ bụ agha, imetọ ụwa, ime mpụ, ma ọ bụkwanụ nrụrụ aka. Ugbu a, ka anyị lebagodị anya nihe ụfọdụ Baịbụl kwuru. Ka a na-eleba ha anya, na-ajụ onwe gị, sị, Ọ bụrụ na ndị mmadụ a na-eme ihe ndị a Baịbụl kwuru, ụwa ọ gaghị adị mma obibi?IME UDOObi ụtọ na-adịrị ndị na-eme udo, nihi na a ga-akpọ ha ụmụ Chineke. Matiu 5:9 Ọ bụrụ na o kwere omume, ọ bụrụhaala na ọ dị unu naka, unu na mmadụ niile dịrị nudo.Ndị Rom 12:18.IME EBERE NA ỊGBAGHARA MMEHIEObi ụtọ na-adịrị ndị na-eme ebere, nihi na a ga-emere ha ebere. Matiu 5:7 Na-ediri ibe unu ihe ma na-agbaghara ibe unu kpamkpam ma ọ bụrụ na onye ọ bụla nwere ihe mere ọ ga-eji mee mkpesa megide ibe ya. Ọbụna dị ka Jehovagbaghaara unu kpamkpam, na-emekwanụ otú ahụ.Ndị Kọlọsi 3:13.NDỊ SI NÁ MBA DỊ ICHE ICHE IBI NUDOChineke sitekwara notu mmadụ mee mba ọ bụla nke ụmụ mmadụ, ka ha biri nelu ala dum. Ọrụ Ndịozi 17:26 Chineke adịghị ele mmadụ anya nihu, kama ná mba ọ bụla, onye na-atụ egwu ya ma na-eme ezi omume bụ onye ọ na-anabata nke ọma.Ọrụ Ndịozi 10:34, 35.ILEKỌTA ỤWAJehova bụ Chineke wee kpọrọ mmadụ ahụ mee ka o biri nogige Iden ka ọ na-akọ ihe na ya ma na-elekọta ya. Jenesis 2:15 Chineke ga-ebibi ndị na-ebibi ụwa.Mkpughe 11:18.ỊKPỌ ANYAUKWU NA ỊKWA IKO ASỊLezienụ anya ka unu ghara inwe ụdị anyaukwu ọ bụla, nihi na ọbụna mgbe mmadụ nwere ọtụtụ ihe, ihe o nwere adịghị eme ka ọ dị ndụ. Luk 12:15 Ka a ghara ịkpọtụdị ịkwa iko na ụdị adịghị ọcha ọ bụla ma ọ bụ anyaukwu aha netiti unu, dị nnọọ ka o kwesịrị ndị nsọ.Ndị Efesọs 5:3.ỊKWỤWA AKA ỌTỌ NA ỊRỤSI ỌRỤ IKEAnyị na-achọ ka anyị na-eme ihe neziokwu nihe niile. Ndị Hibru 13:18 Ka onye na-ezu ohi kwụsị izu ohi, kama ka ọ rụsie ọrụ ike.Ndị Efesọs 4:28.ỊNA-ENYERE NDỊ NỌ NÁ MKPA AKANa-agụgụnụ mkpụrụ obi dara mbà, na-akwadonụ ndị na-adịghị ike, na-enwenụ ogologo ntachi obi nebe mmadụ niile nọ. 1 Ndị Tesalonaịka 5:14 Na-elekọta ụmụ mgbei na ụmụ nwaanyị di ha nwụrụ ná mkpagbu ha.Jems 1:27.Ọ bụghị naanị na Baịbụl kwuru ihe ndị a dị mkpa ka mmadụ na-eme, kama ọ gwakwara anyị otú anyị ga-esi na-eme ha eme ná ndụ anyị kwa ụbọchị. Ọ bụrụ na ọtụtụ ndị a na-eme ihe ndị a Baịbụl kwuru, ụwa ọ gaghị adị mma karịa otú ọ dị ugbu a? Neziokwu, ihe Baịbụl kwuru bara uru ugbu a karịamgbe ọ bụla ọzọ. Olee uru ihe Baịbụl kwuru nwere ike ịbara gị ugbu a?OTÚ IHE BAỊBỤL KWURU NWERE IKE ISI BARA GỊ URU UGBU ANwoke kacha mara ihe nke bitụrụla nụwa, kwuru, sị: A na-egosi na amamihe ziri ezi site nọrụ ya. Matiu 11:19 Ihe a o kwuru bụ eziokwu. Ọ bụrụ na mmadụ achọọ ịmata ma ihe ọ ga-abara ya uru, ọ gaghị ebu ụzọ nwalee ihe ahụ? Nihi ya, i nwere ike ịjụ onwe gị, sị: Ọ bụrụ na ime ihe Baịbụl kwuru na-aba uru neziokwu, ọ bụ na o kwesịghị inyere m aka ná ndụ? Olee otú ọ ga-esi nyere m aka ná nsogbu ndị m nwere ugbu a? Legodị otú o si nyere otu nwaanyị aha ya bụ Delphine aka.Ihe niile nọbu na-agara Delphinesiriri werere, ndụ ana-atọkwa ya ụtọ. Ma, notu ntabi anya, nsogbu bidoro zowere ya ka mmiri. Nwa ya nwaanyị na-erubeghị afọ iri abụọ nwụrụ. Ya na di ya gbasakwara. Ihe bidokwara siwere ya ike. Delphine kwuru, sị: O nweghịzi ihe m ji naka. Enweghịzi m nwa, enweghịzi m di, enweghịzi m ụlọ. Ọ bịaziri dị m ka ndụ m enweghịzi isi.Ọ bụ mgbe ahụ ka Delphine ghọtara otu ihe Baịbụl kwuru nke ọma. Baịbụl sịrị: Afọ ndụ anyị na-adị afọ iri asaa; ọ bụrụkwa na anyị enwee ike pụrụ iche, ha na-adị afọ iri asatọ, ma ha jupụtara nánsogbu na ihe ọjọọ; nihi na ha ga-agafe ngwa ngwa, anyị ewee ghara ịnọkwa.Abụ Ọma 90:10.Baịbụl nyeere Delphine aka nụzọ na-enweghị atụ noge ahụ ihe siiri ya ike. Dị ka anyị ga-ahụ nisiokwu atọ ndị na-esonụ, e nwekwara ndị ọzọ ime ihe Baịbụl kwuru nyeerela ezigbo aka ná nsogbu ha. Ha abịala chọpụta na Baịbụl dị ka ihe ndị mgbe ochie ahụ pụrụ iche e kwuru gbasara ya ná mmalite isiokwu a. Ọ dịtụdịghị ka ọtụtụ akwụkwọ ndị ọzọ merela ochie, na-abaghịzi uru. Ọ bụ maka na ihe e ji mee Baịbụl dị iche? Ka ọ nwere ike ịbụ na ihe e dere na ya bụ okwu Chineke neziokwu?1 Ndị Tesalonaịka 2:13.O nwere ike ịbụ na gịnwa achọpụtakwala na mmadụ anaghị adịte ndụ aka, nakwa na ndụ jupụtara ná nsogbu. Ọ bụrụ na nsogbu ezuo gị ahụ, olee ebe ị na-aga ka i nweta nkasi obi, enyemaka, ma ọ bụkwanụ mata ihe i nwere ike ime?Ka anyị lebagodị anya nụzọ atọ dị ezigbo mkpa Baịbụl nwere ike inyere gị aka ná ndụ. Baịbụl ga-enyeliri gị akaizerensogbu ụfọdụ.ịma otú ị ga-esikwụsịnsogbu ụfọdụ i nwere.idinsogbu ọ bụla ị na-agaghị akwụsịli.Isiokwu ndị na-esonụ ga-eleba anya nihe atọ ndị a.Oge Ya Ọ Gafeela Ka Ò Kwuru Ihe Ndị Mmadụ Mechara Mata na Ha Bụ Eziokwu?SAYENSỊBAỊBỤL ABỤGHỊ AKWỤKWỌ SAYENSỊ, MA O KWURU ỌTỤTỤ IHE E MECHARA MATA NA HA BỤ EZIOKWU. LEE ỤFỌDỤ NIME HA.Eluigwe na ụwa, hà nwere mmalite?E nwere mgbe ndị ọkà mmụta sayensị a ma ama kwetasiri ike na eluigwe na ụwa enweghị mmalite. Ma ugbu a, ha ekwetala na eluigwe na ụwa nwere mmalite. Ma, ọ bụ ihe Baịbụl kwuru kemgbe.Jenesis 1:1.Olee otú ụwa dị?Noge ochie, ọtụtụ ndị chere na ụwa dị larịị. Ma, nihe dị ka puku afọ abụọ na narị afọ ise gara aga, ndị ọkà mmụta sayensị bụ ndị Gris kwuru na ọ dị gburugburu. Ma, kemgbe ọtụtụ afọ tupu mgbe ahụ, Aịzaya bụ onye so dee Baịbụl kwuru na ụwa dị gburugburu.Aịzaya 40:22.Ihe ndị dị na mbara igwe, hà na-emebi emebi?Onye ọkà mmụta sayensị, bụ onye Gris, aha ya bụ Arịstọtụl, nke biri ndụ nihe dị ka puku afọ abụọ na narị afọ atọ gara aga, kwuru na ọ bụ naanị nụwa ka ihe na-emebi emebi. Ọ sịrị na kpakpando ndị dị na mbara igwe emekataghị gbanwee ma ọ bụkwanụ mebie. Ndị mmadụ kwetara ihe a ruo ọtụtụ narị afọ. Ma, nihe fọrọ obere ka o ruo narị afọ abụọ gara aga, ndị ọkà mmụta sayensị kwuru na ihe niile, ma ihe ndị dị neluigwe ma ihe ndị dị nụwa, na-emebi emebi. Lord Kelvin bụ otu nime ndị ọkà mmụta sayensị kwetara na ihe niile na-emebi emebi. Ọ sịrị na Baịbụl kwuru banyere eluigwe na ụwa, sị: Ha niile ga-akakwa nká dị ka uwe. Abụ Ọma 102:25, 26 Kelvin kwetakwara ihe Baịbụl kwuru, nke bụ na ọ bụrụ na Chineke achọọ o nwere ikike ime ka ihe ọ bụla ghara imebi ihe ndị o kere.Ekliziastis 1:4.È nwere ebe e kokwasịrị ụwa ma ọ bụ planet ndị ọzọ?Arịstọtụl kụziri na e nwere ihe e ji kpakọta planet niile ọnụ. Ọ sịrị na akpakọtara ha, ha esie ike, nakwa na ọ bụ ụwa nọ netiti. Ma, nihe dị ka narị afọ atọ gara aga, ndị ọkà mmụta sayensị malitere ikweta na o nweghị ebe e kokwasịrị kpakpando, ụwa na planet ndị ọzọ ka ha ghara ịda. Ma, nakwụkwọ Job e dere kemgbe ihe karịrị puku afọ atọ gara aga, e kwuru na o nweghị ihe Chineke kokwasịrị ụwa na ya.Job 26:7.AHỤ IKEBAỊBỤL KWURU IHE NDỊ BỤ ỊGBA NWERE IKE INYERE MMADỤ AKA NIHE GBASARA AHỤ IKE NAGBANYEGHỊ NA Ọ BỤGHỊ AKWỤKWỌ AHỤ IKE.Ịkpọpụ ndị ọrịa iche.NIwu Mozis, e kwuru ka a na-akpọpụ ndị ekpenta iche ka ha na ndị mmadụ ghara ịnọkọta. Ma, ndị dọkịta amaghị ihe a ruo mgbe ọrịa na-efe efe kpara mkpamkpa nihe dị ka narị afọ asaa gara aga. Ọ bụzi mgbe ahụ ka ha malitere mewe ya. Ọ ka na-abakwa uru taa.Levitikọs isi nke 13 na nke14.Mmadụ ịkwọ aka ma o metụ ozu aka.Tupu ihe dị ka afọ 1890, ọ na-abụkarị ndị dọkịta metụchaa ozu aka, ha aga gwọwa onye ọrịa, nebughị ụzọ kwọọ aka. Ihe a ha na-eme gburu ọtụtụ ndị. Ma, Iwu Mozis kwuru na onye ọ bụla metụrụ ozu aka adịghịzi ọcha. O kwudịrị ka onye ahụ were mmiri sụọ uwe ya, saakwa ahụ ya ka o nwee ike ịdị ọcha. Ihe ndị a Chineke gwara ha, na-eme ka mmadụ ghara ibute ọrịa.Ọnụ Ọgụgụ 19:11,19.Ịnyụ nsị ebe na-ekwesịghị ekwesị.Kwa afọ, afọ na-asagbu ihe karịrị ọkara nde ụmụaka. Ihe kacha akpata afọ ọsịsa a bụ nsị ndị mmadụ nyụrụ ebe na-ekwesịghị ekwesị. Iwu Mozis kwuru na onye chọọ ịnyụ nsị, o kwesịrị ịga ebe mmadụ na-anọghị, gwuo ala, ọ nyụchaa, ya ekpochie ya.Diuterọnọmi 23:13.Oge e ji ebi úgwù.Chineke nyere iwu ka a na-ebi nwa nwoke ọ bụla a mụrụ úgwù nụbọchị nke asatọ. Levitikọs 12:3 A chọpụtara na ihe na-eme ka ahụ nwatakịrị amụrụ ọhụrụ nwee ike ịkwụsị ịgba ọbara na-amalite ịrụ ọrụ nke ọma ma izu mbụ a mụrụ ya gachaa. Noge Baịbụl, tupu e nwee ụzọ ọgbara ọhụrụ e si agwọ ọrịa, iche ka otu izu gachaa tupu ebie nwa ọhụrụ úgwù, na-eme ka ọ ghara ịnwụ.Ịna-enwe obi ụtọ na-eme ka ahụ na-adị mmadụ mma.Ndị na-eme nchọpụta gbasara ahụ ike na ndị ọkà mmụta sayensị kwuru na mmadụ ịna-enwe obi ụtọ, ịna-atụ anya na ihe ga-adị mma, ịna-egosi na obi dị ya ụtọ maka ihe e meere ya, nakwa ịna-agbaghara ndị mejọrọ ya, na-enyere mmadụ aka ahụ ana-adị ya mma. Baịbụl kwuru, sị: Obi nke na-aṅụrị ọṅụ bara uru dị ka ihe na-agwọ ọrịa, ma mmụọ nke dara mbà na-amịkpọ ọkpụkpụ.Ilu 17:22.1 Baịbụl Ga-enyere Gị Aka Izere NsogbuỊṄỤBIGA MMANYA ÓKÈDelphine anyị kwuru gbasara ya nisiokwu bu nke a ụzọ, chọpụtara na ichegbu onwe ya gbasara nsogbu ndị o nwere na-eme ka ọ na-aṅụ oké mmanya. Baịbụl akagbughị ịṅụ mmanya. Ma, ọ sịrị: Anọla netiti ndị na-aṅụ oké mmanya.Ilu 23:20A chọpụtala na ịṅụbiga mmanya ókè na-akpata ọrịa ndị dị ezigbo njọ, na-akpata esemokwu, na-emekwa ka ọtụtụ nde mmadụ na-anwụchu ọnwụ kwa afọ. Mmadụ ga-ezereli ọtụtụ nsogbu ndị a ma ọ na-eme ihe Baịbụl kwuru.Delphine zeere nsogbu ndị ahụ. Ọ sịrị: Achọpụtala m na ịṅụ mmanya anaghị eme ka m kwụsị ichegbu onwe m. M mere ihe e kwuru náNdị Filipaị 4:6, 7. Ebe ahụ sịrị: Unu echegbula onwe unu banyere ihe ọ bụla, kama . . . mee ka Chineke mara ihe unu na-arịọ. Ọ bụrụ na mụ echegbuwe onwe m nabalị ọ bụla, m na-ekpe ekpere, gwa Chineke otú ọ dị m nobi. Iwe jide m, e nwee ihe na-enye m nsogbu nobi, ma ọ bụkwanụ obi na-ekoropụ m, m na-agwa ya. M na-arịọ ya ka o nyere m aka ka m ghara ịna-echegbu onwe m. Chi bọọ, m na-agbalị ka m ghara ịna-echegbuzi onwe m. Ikpe ekpere mgbe niile emeela ka m na-eche banyereihe ndị m nwere,kama ịna-echegbu onwe m banyereihe ndị m na-enweghị.M kpebiri na agaghịzi m na-aṅụ mmanya na-aba nanya. Obi eruola m ala ugbu a. Achọghịkwa m ka ihe ọ bụla mee ka m chegbuwakwa m onwe m.ỊKWA IKOỊkwa iko so nihe ndị kacha akpata obi mgbawa na nsogbu. Ma, ihe Baịbụl kwuru ga-enyeliri anyị aka izere nsogbu ndị a. Dị ka ihe atụ, o kwuru ụfọdụ ihe kacha eme ka mmadụ kwaa iko. Ha bụ ịchụ nwaanyị ma ọ bụ nwoke na ile ndị gba ọtọ. Otu nwoke aha ya bụ Samuel kwuru, sị: Ịchụ nwaanyị anaghị esiri m ike. Mgbe ụfọdụ, e nwee nwaanyị ihe ya na-anaghị amasị m, mana mụ achọpụta na ihe m na-amasị ya, ịchụ ya atọwa m ụtọ. Samuel chọpụtara na ndị mmadụ na-ekwukarị na ọ na-achụ nwaanyị, ma mgbe ọ na-ebughị nobi ịchụ nwaanyị. Ihe a meziri ka o kpebie na ya ga na-achụ nwaanyị. Ma, omume a nyere ya nsogbu nobi. O mechara kwuo, sị: Omume ahụ nwere ike itinye mmadụ ná nsogbu nihi na ọ na-eme ka mmadụ na-eme ihe na-achọghị ịma otú ihe ọ na-eme ga-esi emetụta ndị ọzọ.Samuel gụrụ otu akwụkwọ e dere maka ndị na-eto eto nadres Ịntanet bụ jw.org. O chebakwaara ihe e kwurunIlu 20:11echiche. Ebe ahụ sịrị: Nwatakịrị na-esi nomume ya eme ka a mata onye ọ bụ, ma ihe ọ na-eme ọ dị ọcha, ziekwa ezi. Olee otú amaokwu Baịbụl a si nyere ya aka? Samuel ghọtara na ịchụ nwaanyị bụ omume na-adịghị ọcha, o zighịkwa ezi. O kwuru, sị: M mụtakwara na onye na-achụ nwaanyị ma ọ bụ nwoke na-amụta àgwà ndị ga-eme ka ọ ghara ịbụ ezigbo di ma ọ bụ ezigbo nwaanyị. M bidoro chewe otú obi ga-adị nwaanyị m ga-alụ ma ọ hụ na m na-achụ nwaanyị. Ọ bụ ihe a mere m ji mata na omume a nwere ike itinye mmadụ ná nsogbu. Ọ bụ eziokwu na ịchụ nwaanyị na-adịrị m mfe, ma o meghị ka ọ bụrụ ihe ọma. Samuel kwụsịrị ịchụ nwaanyị. O meekwala ka o zere ịkwa iko.E nwere otu nwoke aha ya bụ Antonio. Ile ndị gba ọtọ gaara eme ka ọ kwaa iko ma banye nezigbo nsogbu. Ile ndị gba ọtọ riri ya isi. Ọ bụ eziokwu na ọ lụọla nwaanyị, hụkwa nwaanyị ya nanya, ọ na-ele ndị gba ọtọ ọtụtụ mgbe. Ma, ọ sịrị na ichebara ihe e dere na1 Pita 5:8echiche nyeere ya ezigbo aka. Ebe ahụ sịrị: Nweenụ uche ziri ezi, na-echenụ nche. Onye mmegide unu, bụ Ekwensu, na-ejegharị dị ka ọdụm na-ebigbọ ebigbọ, na-achọ onye ọ ga-eripịa. Antonio kwuru, sị: Foto ndị gba ọtọ juru ebe niile nụwa taa, ọ na-esikwa ike ya apụọ mmadụ nobi ma o lee ya. Neziokwu amaokwu Baịbụl ahụ nyeere m ezigbo aka iche banyere onye na-eji foto ndị ahụ anwa mmadụ. M mụtara na m kwesịrị icheta ozugbo m hụrụ foto ndị ahụ na ọ bụ Ekwensu ka ha si naka. Ugbu a, achọpụtala m na ọ bụ naanị Jehova ga-enyeliri m aka inwe uche ziri ezi, ma na-eche nche iji nwee ike ịlụso ihe ndị ahụ na-emerụ uche m na obi m ma na-akpa alụmdi na nwunye anyị aka ọjọọ, ọgụ. E nyeere Antonio aka, ya emechaakwa kwụsị omume ọjọọ ahụ. Ihe a nyekwaara ya aka izere nsogbu ndị ka njọ ọ gaara adaba na ha.Neziokwu, Baịbụl kwuru ihe ndị bara uru nwere ike inyere anyị aka izere ịba nezigbo nsogbu. Ma, ọ bụrụkwanụ na e nwere nsogbu marala mmadụ ahụ, ya ana-esikwara ya ike ịpụta na ya? Ka anyị lee otú Okwu Chineke nwere ike isi nyere anyị aka ịkwụsị ụdị nsogbu ahụ.Ihe Baịbụl kwuru ga-enyeliri anyị aka izere nsogbu ụfọdụ2 Baịbụl Ga-enyere Gị Aka Ịkwụsị NsogbuMMADỤ ỊNA-ECHEGBU ONWE YAE nwere otu nwa agbọghọ aha ya bụ Rosie. O kwuru, sị: M na-echegbukarị onwe m gbasara ụfọdụ ihe ọjọọ ndị nwere ike ime echi. M na-eche ha karịa otú ha dị. Olee amaokwu Baịbụl ndị nyeere ya aka? Otu nime ha bụMatiu 6:34.Ebe ahụ sịrị: Unu echegbula onwe unu mgbe ọ bụla maka echi, nihi na echi ga-enwe nchegbu nke ya. Ihe ọjọọ nke ụbọchị nke ọ bụla ezuworo ya. Rosie sịrị na ihe ahụ Jizọs kwuru nyeere ya aka ịkwụsị ichegbu onwe ya maka echi. O kwukwara, sị: E nwere ọtụtụ nsogbu mụ na ha na-alụ, ma anaghịzi m echegbu onwe m gbasara ihe ndị na-emebeghị, ndị o nwekwara ike bụrụ na ha agaghị eme.Onye ọzọ aha ya bụ Yasmine chọpụtakwara na ya na-echegbukarị onwe ya. O kwuru, sị: Nabalị ụfọdụ, m na-ebe ákwá, anaghịkwa m ehi ụra. M na-echegbu onwe m maka ihe nwere ike ime echi. Olee amaokwu Baịbụl nyeere ya aka? O kwuru na ọ bụ ihe e dere na1 Pita 5:7.Ebe ahụ sịrị: Na-atụkwasịnụ Chineke nchegbu unu niile, nihi na ihe banyere unu na-emetụ ya nobi. Yasmine kwuru, sị: Ka oge na-aga, m nọgidere na-arịọ Jehova ka o nyere m aka. Ọ zakwara ekpere m. Ọ bịaziri dị m ka e bupụrụ ibu na-anyịgbu m. Ọ bụ eziokwu na mgbe ụfọdụ, m na-amalitekwa chegbuwe onwe m, ma ugbu a, amatala m ihe m ga na-eme gbasara ya.IYIGHARỊ IHEO nwere otu nwaanyị aha ya bụ Isabella. O kwuru, sị: Ọ dị m ka mmadụ ịna-eyigharịkarị ihe o kwesịrị ime, na-esi nọbara nihi na papa m na-eyigharịkarị ihe. M na-eyigharịkarị ihe ndị m kwesịrị ime, naanị iji zuo ike ma ọ bụ lee tiivi. Omume a adịghị mma nihi na ọ na-eme ka mmadụ nwee ọtụtụ ihe ọ ga-eme otu mgbe, meekwa ka onye ahụ ghara ime ihe ahụ otú dị mma. Ihe nyeere ya aka bụ ihe e kwuru na2 Timoti 2:15.Ebe ahụ sịrị: Gbalịsie ike ka i chee onwe gị nihu Chineke dị ka onye ihe ya dị ya mma, onye ọrụ nke na-enweghị ihe ọ ga-emere ihere. Isabella kwuru, sị: Achọghị m ka ọrụ m na-eme Jehova ihere nihi emeghị ihe mgbe m kwesịrị ime ya. Ugbu a, Isabella na-emezi ihe mgbe o kwesịrị ime ya.Kelsey kwuru na ya nwekwara ụdị nsogbu a. O kwuru, sị: E nye m ihe m ga-eme, m na-eyigharịkarị oge m kwesịrị iji mee ya ruo mgbe oge gwụrụla agwụ. Ọ na-eme ka m na-ebe ákwá, na-echegbu onwe m, ụra anaghịkwa aga m nanya. Ihe a dịghị mụ mma nahụ. Ihe Chineke kwurunIlu 13:16nyeere ya aka. Ebe ahụ sịrị: Onye ọ bụla nke maara ihe ga-eji ihe ọmụma mee ihe, ma onye nzuzu ga-agbasa nzuzu ya ebe niile. Kelsey kwuru ihe ọ mụtara mgbe ọ tụgharịrị uche nihe amaokwu Baịbụl a kwuru. Ọ sịrị: Ọ dị mma mmadụ ịma ihe ndị ọ ga-emeli, nakwa ịhazi oge ọ ga-eji eme ihe ụfọdụ. Ugbu a, enwere m akwụkwọ m na-eji ede oge m kwesịrị iji rụọ ọrụ ndị m nwere. Ihe a emeela ka m na-enwe oge m kwesịrị iji eme ihe ọ bụla, gharakwa ịna-ahapụ ha ruo mgbe oge gwụrụ.OWU ỊMA MMADỤOtu nwaanyị aha ya bụ Kirsten kwuru, sị: Di m hapụrụ m, hapụkwara m ụmụaka anọ. Olee amaokwu Baịbụl nyeere ya aka? Ọ bụIlu 17:17.Ebe ahụ sịrị: Ezi enyi nwere ịhụya mgbe niile, ọ bụkwa nwanne a mụrụ maka oge nsogbu. Kirsten gakwuuru ndị ya na ha so efe Jehova ka ha nyere ya aka. Olee otú ha si nyere ya aka? Ọ sịrị: Ndị enyi m si ụzọ dị iche iche gbatara m ọsọ enyemaka. Ụfọdụ zụtaara anyị ihe e ji esi nri, ndị ọzọ ewetara anyị okooko osisi. Ọtụtụ nime ha bịara nyere mụ na ụmụ m aka ugboro atọ anyị akwafee nụlọ ọzọ. Otu onye chọtaara m ọrụ. Ha nyeere m aka noge niile ahụ.E nwekwara mgbe owu mara Delphine anyị kwuru gbasara ya ná mmalite. Mgbe nwa ya nwụrụ, di ya ahapụkwa ya, ọ sịrị: M na-ahụ ndị ọzọ ka ha na ndị ezinụlọ ha bi ma na-enwe obi ụtọ. Ma, owu na-ama m, anaghịkwa m enwe obi ụtọ. Otu nime amaokwu Baịbụl nyeere ya aka bụAbụ Ọma 68:6.Ebe ahụ sịrị: Chineke na-eme ka ndị nọ naanị ha biri nụlọ. Delphine kwuru, sị: Ama m na ụlọ ebe a na-ekwu abụghị naanị ụlọ nkịtị ma ọ bụ ezinụlọ. Kama m ghọtara na Chineke nyere anyị ezinụlọ Ndị Kraịst, ya bụ, ndị anyị na ha na-efekọ Jehova ọnụ. Obi na-eru anyị ala nezinụlọ a nihi na anyị na ndị ọzọ hụrụ Jehova nanya na-abịa bụrụ ezigbo ndị enyi. Mana, ama m na mụ na ha agaghị adị ná mma ma ọ bụrụ na mụ ebughị ụzọ mee ka mụ na Jehova dịrị ná mma.Abụ Ọma 37:4nyeere m aka ime ihe a. Ebe ahụ sịrị: Ka ihe Jehova na-atọkwa gị ụtọ nke ukwuu, ọ ga-enyekwa gị ihe niile obi gị na-arịọ.Nikpeazụ Delphine kwuru, sị: M chọpụtara na m kwesịrị ime ka mụ na Jehova dịkwuo ná mma. E nweghị enyi dị ka Jehova. M bịaziri depụta ihe mụ na ndị ọzọ hụkwara Jehova nanya nwere ike ịna-emekọ ọnụ, nihi na ọ ga-eme ka mụ na ha bụrụ enyi. M mụtara ịna-elekwasị anya ebe ndị ọzọ na-emeta, na-elegharakwa ebe ha na-anaghị emeta anya.Nke bụ eziokwu bụ na ndị na-efe Jehova ka bụ ndị na-ezughị okè. Ndịàmà Jehova na-enwekwa nsogbu otú ndị ọzọ na-enwe. Ma, ndị na-eme ihe Baịbụl kwuru na-enyere ndị ọzọ aka mgbe ọ bụla o kwere ha mee. Ọ dị mma imeta ndị dị otú a enyi. Mana, ihe Baịbụl kwuru ò nwere ike inyere mmadụ aka ná nsogbu ndị ọ na-agaghị akwụsịli ugbu a, dị ka ọrịa na-ekweghị ala ala ma ọ bụ na mmadụ nwụnahụrụ ya?3 Baịbụl Ga-enyere Gị Aka Idi NsogbuỌRỊA NA-ANAGHỊ ALA ALAE nwere otu nwa agbọghọ aha ya bụ Rose. O kwuru, sị: E nwere otu ọrịa m na-arịa si nagbụrụ anyị. Ọrịa a na-eme ka ahụ na-egbu m ezigbo mgbu mgbe ọ bụla. Ihe a emeela ka ndụ na-agwụ m ike. Otu nime ihe kacha ewute ya bụ na ọ na-eme ka ọ na-esiri ya ike ịmụ Baịbụl na ime ihe ndị ọzọ gbasara ofufe Chineke. Ma, ihe Jizọs kwuru naMatiu 19:26nyeere ya ezigbo aka. Ebe ahụ sịrị: Nebe Chineke nọ, ihe niile kwere omume. Rose chọpụtara na e nwere ụzọ ndị ọzọ o nwere ike isi na-amụ ihe. Ebe ọ bụ na ahụ na-egbu ya mgbu mere ka ịgụ ihe na-esiri ya ike mgbe ụfọdụ, ọ malitere na-egere Baịbụl na akwụkwọ ndị e ji amụ Baịbụl e tinyere na teepụ.Ọ sịrị: Amaghị m otú m gaara esi na-amụ ihe ndị ga-eme ka mụ na Jehova na-adị ná mma, ma ọ bụrụ na e nweghị ihe ndị a.Obi jọwa Rose njọ nihi ihe ndị ọ na-anaghị emelizi, ihe e dere ná2 Ndị Kọrịnt 8:12na-akasi ya obi. Ebe ahụ sịrị: Ọ bụrụ na unu bu ụzọ dịrị njikere, ọ bụ ihe a na-anabata karịsịa dị ka ihe mmadụ nwere si dị, ọ bụghị dị ka ihe mmadụ na-enweghị si dị. Ihe amaokwu Baịbụl a kwuru na-echetara Rose na ihe ọ na-eme na-atọ Chineke ụtọ nihi na ọ na-eme ike ya niile.MMADỤ NWỤNAHỤ GỊDelphine e kwuru gbasara ya ná mbụ kwuru, sị: Mgbe nwa m nwaanyị dị afọ iri na asatọ nwụrụ, o wutere m nke ukwuu nke na echere m na agaghị m edili ya. Ihe niile gbanwere. Ihe e kwurunAbụ Ọma 94:19kasiri ya obi. Nebe ahụ, otu onye so dee Abụ Ọma gwara Chineke, sị: Mgbe m nwere ọtụtụ nchegbu nime obi m, nkasi obi gị malitere ime ka ahụ ruo mkpụrụ obi m ala. Delphine kwuru, sị: M rịọrọ Jehova ka o nyere m aka ịmata ihe ndị m ga na-eme ga-enye aka mee ka ahụ ruo m ala.Delphine wepụtara onwe ya na-akụziri ndị mmadụ Baịbụl. O mechara jiri onwe ya tụnyere kreyọn ụmụaka ji ese ihe. Ọ bụrụgodị na e nwee ndị nke gbajiri agbaji, ha ka na-eji ya eteji ihe ha sere. Nagbanyeghị na o chere na ndụ ọ dị enweghịzi isi, ọ chọpụtara na ya ka nwere ike ịna-enyere ndị ọzọ aka. O kwuru, sị: M chọpụtara na iji ihe Baịbụl kwuru na-enyere ndị m na-amụrụ Baịbụl aka bụ otú Jehova si enyere m aka idi nsogbu m ma na-akasi m obi. Ọ bịara depụta ụfọdụ ndị a kọrọ gbasara ha na Baịbụl mmadụ nwụnahụrụ. Ọ chọpụtara na ha niile ejighị ekpere egwu egwu. Ọ chọpụtakwara na ịgụ Baịbụl ga-enyeliri mmadụ aka idi nsogbu.Ịmụ Baịbụl enyekwarala Delphine aka ịna-eche gbasara ihe ọma ndị ga-eme nọdịnihu, ọ bụghị ihe ndị merela eme. Ihe e kwurunỌrụ Ndịozi 24:15na-akasi ya obi. Ebe ahụ sịrị: A gaje inwe mbilite nọnwụ nke ma ndị ezi omume ma ndị ajọ omume. Obi ò siri Delphine ike na Jehova ga-akpọlite nwa ya nwaanyị nọnwụ? Delphine zara ajụjụ a. Ọ sịrị: M na-ahụ nwa m nwaanyị mgbe a ga-akpọlite ya nọnwụ. Ahazichaala m ihe m ga-eme ụbọchị mụ na ya ga-anọrị. M na-ahụ nnọọ ka mụ na ya nọ otú ahụ m si hụ ya ụbọchị ahụ m mụrụ ya.Uru Ihe Baịbụl Kwuru Ga-abara Gị nỌdịnihuWEREGODỊ YAna ị na-aga nụzọ gbara ọchịchịrị nabalị. Ọ bụ eziokwu na ezigbo ọchịchịrị agbaala, mana ụjọ anaghị atụ gị maka na i ji tọọchị na-enwusi ike. Ị gbaa ya nala, ị ga-ahụ ihe dị gị nihu nke ọma. Ị gbaa ya nihu, ụdị ìhè si na ya apụta ga-eme ka ị na-ahụ ihe dị nebe dị anya.E nwere ike iji Baịbụl tụnyere tọọchị a. Nisiokwu ndị bu nke a ụzọ, anyị kwuru na Baịbụl nwere ike inyere anyị aka imeri nsogbu ndị na-abịara anyị kwa ụbọchị, nụwa a nke ọ na-abụ chi bọọ a nụ ọzọ. E nwere ike iji nsogbu ndị ahụ tụnyere ihe ndị dị anyị nihu. Uru ọzọ Baịbụl na-abara anyị bụ na ọ na-enyere anyị aka ịmata otú ihe ga-adị nọdịnihu. Ọ na-emekwa ka anyị mata ụzọ ọ ga-abụ anyị soro, anyị enwee obi ụtọ ruo mgbe ebighị ebi, ihe ndị anyị nwere ejukwa anyị afọ. Abụ Ọma 119:105 Olee otú o si eme ya?Ka anyị tụlee uru abụọ ihe ndị Baịbụl na-akụziri anyị ga-abara anyị nọdịnihu:1 Ọ na-akụziri anyị ihe ga-eme ka ndụ anyị nwee isi,nakwa2 ọ na-ezi anyị otú anyị na Chineke ga-esi bụrụ enyi.1 IME KA NDỤ ANYỊ NWEE ISIBaịbụl na-enyere anyị aka ịma otú anyị ga-esi dozie nsogbu ọ bụla anyị nwere. Ma, Baịbụl karịrị akwụkwọ nkịtị na-enyere mmadụ aka ma o nwee nsogbu. Baịbụl anaghị akụziri anyị ka anyị na-eche naanị gbasara onwe anyị, kama, ọ na-akụziri anyị ka anyị na-eche otú anyị nwere ike isi nyere ndị ọzọ aka. Anyị mee ya, ọ ga-eme ka ndụ anyị nwee isi.Dị ka ihe atụ, Baịbụl kwuru sị: A na-enweta obi ụtọ ka ukwuu ninye ihe karịa ka a na-enweta nịnara ihe. Ọrụ Ndịozi 20:35 Ì chetara mgbe i nyeere onye nọ ná mkpa aka? Ma ọ bụkwanụ mgbe i medara obi gee otu enyi gị ntị ka ọ na-akọrọ gị otú ọ dị ya nobi? Ị naghị enwe obi ụtọ ma i cheta na i nyeere mmadụ aka ya enwee obi ụtọ?Anyị ga-aka enwe obi ụtọ ma ọ bụrụ na anyị enye ndị ọzọ ihe ma ghara ilewe anya ka ha nyeghachi anyị ihe ọ bụla. Otu onye na-ede akwụkwọ sịrị: Ọ ga-esi ike inye mmadụ ihe ma ghara inweta nke karịrị nke ahụ i nyere,ma ọ bụrụhaala na i nyere ma ghara ịtụwa anya ka e nyeghachi gị ihe ọ bụla.Mana, ọ bụrụ na anyị ewepụta onwe anyị nyere ndị ọzọ aka, karịchaa ndị na-agaghị enyeghachịli anyị ihe ọ bụla, anyịna-enwetaụgwọ ọrụ. Anyị na-eme ihe dị Chineke mma. Anyị na Jehova ga na-arụkọ ọrụ, bụ onye na-ewere ihe ọma ọ bụla anyị meere ndị ọzọ dị ka ịgbazinye ya ihe. Ilu 19:17 Ọ naghị eji ihe ọma ọ bụla anyị meere ndị ọ na-enweghị ka ọ hà ha egwu egwu, o kwekwara nkwa iji ndụ ebighị ebi na paradaịs kwụọ anyị ụgwọ. Olileanya a anyị nwere magburu onwe.Abụ Ọma 37:29;Luk 14:12-14.Nke kachanụ bụ na Baịbụl na-akụziri anyị na ndụ anyị ga-aka enwe isi ma ọ bụrụ na anyị ejiri ya fee Jehova Chineke. Okwu ya na-agba anyị ume ka anyị na-eto ya, na-asọpụrụ ya ma na-erubere ya isi. Ekliziastis 12:13;Mkpughe 4:11 Ọ bụrụ na anyị emee ya, anyị ga-eme ihe ga-akacha aba uru, nke bụ na ọ ga-eme ka Chineke nwee obi ụtọ. Ọ gwara anyị sị: Mara ihe . . . wee mee ka obi m ṅụrịa. Ilu 27:11 Chegodị echiche. Ọ bụrụ na anyị ejiri ihe Baịbụl kwuru mee mkpebi, ọ na-eme ka Nna anyị nke eluigwe nwee obi ụtọ. Maka gịnị? Ọ na-eche banyere anyị, ọ chọkwara ka anyị rubere ya isi ka ihe nwee ike gaziere anyị. Aịzaya 48:17, 18 Ò nwere ihe ga-aka eme ka ndụ anyị nwee isi karịa na anyị na-efe Ọkaakaa eluigwe na ụwa nakwa na otú anyị si ebi ndụ na-eme ya obi ụtọ?2 ANYỊ NA CHINEKE GA-ABỤ ENYIBaịbụl na-akụzikwara anyị ka anyị na Chineke bụrụ enyi. Baịbụl sịrị: Bịaruonụ Chineke nso, ọ ga-abịarukwa unu nso. Jems 4:8 Mgbe ụfọdụ, anyị nwere ike ịna-eche na ọ gaghị ekweli omume anyị na onye kere anyị ịbụ enyi. Mana, Baịbụl gwara anyị na ọ bụrụ na anyị achọọ Chineke, na anyị ga-achọta ya nezie, maka na ọ nọghị nebe dị anya nebe onye ọ bụla nime anyị nọ. Ọrụ Ndịozi 17:27 Ndụmọdụ a Baịbụl nyere anyị ka anyị bụrụ enyi Chineke ga-abara anyị ezigbo uru nọdịnihu. Olee otú ọ ga-esi baara anyị uru?Chetụgodị echiche: O nweghị ihe anyị ga-emeli nonwe anyị iji gbanahụ onye iro anyị kachanụ bụ ọnwụ. 1 Ndị Kọrịnt 15:26 Mana, Chineke na-adị ndụ ruo mgbe ebighị ebi. Ọ naghị anwụ anwụ, ọ chọkwara ka ndị enyi ya dịrị ndụ ruo mgbe ebighị ebi. Baịbụl ji okwu ndị a na-eru nobi ma dị mfe nghọta gosi ihe Jehova bu nobi maka ndị niile na-achọ ya. Ọ sịrị: Onye na-eme uche Chineke ga-anọgide ruo mgbe ebighị ebi.1 Jọn 2:17.Olee ihe ndị ị ga-eme ka gị na Chineke bụrụ enyi ruo mgbe ebighị ebi? Nọgide na-amụ gbasara ya nOkwu ya bụ Baịbụl. Jọn 17:3;2 Timoti 3:16 Rịọ Jehova ka o nyere gị aka ịghọta Okwu ya. Baịbụl kwuru na ọ bụrụ na anyị anọgide na-arịọ Chineke maka amamihe, ọ ga-enye anyị ya.Jems 1:5 Nikpeazụ, gbaa mbọ na-eme ihe ị mụtara. Kwee ka Okwu Chineke bụrụ oriọna nke na-enye ụkwụ gị ìhè na ìhè na-enwu nokporo ụzọ gị ruo mgbe ebighị ebi.Abụ Ọma 119:105.Gịnị Ka Baịbụl Kwuru?Baịbụl ò nwere ike inyere gị aka ka gị na Chineke bụrụ enyi?ỤFỌDỤ NDỊ NA-EKWU . . .na ha agaghị abụli enyi Chineke nihi na ha bụ ndị mmehie. Ndị ọzọ na-ekwu na ihe banyere anyị anaghị emetụ Chineke nobi. Gịnị ka i chere?IHE BAỊBỤL KWURUChineke na ndị na-eme ihe neziokwu na-enwe mmekọrịta chiri anya. Ilu 3:32 Ọ bụrụ na anyị ana-erubere Chineke isi, anyị na ya ga-abụ enyi.OLEE IHE ỌZỌ ANYỊ GA-AMỤTA NA BAỊBỤL?Chineke chọrọ ka anyị na ya bụrụ enyi.Jems 4:8.Chineke bụ enyi anyị. Ọ dị njikere ịgbaghara anyị ma nyere anyị aka.Abụ Ọma 86:5.Ndị enyi Chineke na-eme ihe dị Chineke mma, ha na-akpọkwa ihe Chineke kpọrọ asị, asị.Ndị Rom 12:9. 